Specifikt var der af de vedtagne EGFL-forpligtelsesbevillinger for politikområde 05 på i alt 42 220,3 mio. EUR afsat 2 673,0 mio. EUR til interventioner på landbrugsmarkederne under kapitel 05 02, mens der var afsat 39 445,7 mio. EUR til direkte betalinger under kapitel 05 03, 58,6 mio. EUR til revision af landbrugsudgifter under kapitel 05 07 og 33,4 mio. EUR til politisk strategi og koordination under kapitel 05 08.

Forskellen mellem forpligtelses- og betalingsbevillingerne beror på, at der anvendes differentierede bevillinger for visse foranstaltninger, som gennemføres direkte af Kommissionen. Disse foranstaltninger vedrører hovedsageligt fremme af landbrugsprodukter, politisk strategi og koordineringsforanstaltninger i landbruget.

Forligsudvalget, der består af medlemmer af Europa-Parlamentet og Rådet, nåede til enighed om et fælles udkast den 14. november 2015. Endelig erklærede Europa-Parlamentet den 25. november 2015 budgettet for 2016 for vedtaget. De samlede forpligtelsesbevillinger på EGFL-budgettet beløb sig til 42 220,3 mio. EUR, og dets betalingsbevillinger beløb sig til 42 212,1 mio. EUR.

(1) Bevillinger opført på budgettet for 2016 efter fradrag af de forventede formålsbestemte indtægter for 2016 og de indtægter, der fremføres fra 2015 til 2016, jf. artikel 14 i forordning (EU, Euratom) nr. 966/2012.

–898 mio. EUR til driftsfondene for producentorganisationer i sektoren for frugt og grøntsager

For førnævnte ordninger svarer summen af budgetmyndighedens vedtagne bevillinger og de formålsbestemte indtægter til et samlet skøn over disponible bevillinger på:

–600 mio. EUR til driftsfondene for producentorganisationer i sektoren for frugt og grøntsager

I budgettet for 2016 blev disse oprindeligt anslåede indtægter på 2 980 mio. EUR tildelt to ordninger:

Ved opstillingen af budgettet for 2016 blev der foretaget et skøn over indtægterne for både det beløb, der kunne forventes opkrævet i løbet af regnskabsåret 2016, og for det beløb, der kunne forventes fremført fra regnskabsåret 2015 til regnskabsåret 2016. Dette skøn beløb sig til 2 980 mio. EUR og blev taget i betragtning, da budgetmyndigheden vedtog budgettet for 2016. Navnlig gør følgende sig gældende:

Det fremgår af artikel 43 i forordning (EF) nr. 1306/2013 om finansiering af den fælles landbrugspolitik , at indtægter fra finansielle korrektioner i henhold til afgørelserne om regnskabsafslutning og efterprøvende regnskabsafslutning, indtægter fra uregelmæssigheder og indtægter fra mælkeafgiften betragtes som formålsbestemte indtægter, der skal anvendes til finansiering af EGFL-udgifter. Ifølge disse regler kan formålsbestemte indtægter anvendes til at finansiere alle former for EGFL-udgifter. I tilfælde af at en del af disse indtægter ikke anvendes, fremføres den automatisk til det følgende regnskabsår.

Gennemførelsen af budgettet beløb sig til 44 285,1 mio. EUR. Disse udgifter blev finansieret af budgettets oprindelige bevillinger og ved at udnytte de formålsbestemte indtægter til politikområde 05 – Landbrug og udvikling af landdistrikter, som består af hele beløbet på 896,4 mio. EUR, der var fremført fra 2015, og en del af de formålsbestemte indtægter, der blev opkrævet i 2016, svarende til 1 223,1 mio. EUR ud af et samlet beløb på 2 527,1 mio. EUR.

De disponible forpligtelsesbevillinger til udgifter under direkte forvaltning i budgettet for 2016 udgjorde 69,4 mio. EUR. Der var i 2016 forpligtet et beløb på 63,9 mio. EUR. Resten af disse bevillinger, dvs. 5,5 mio. EUR, bortfaldt.

2.1.3.Budgetgennemførelse for vedtagne bevillinger – Udgifter under direkte forvaltning foretaget af Kommissionen

3.2.Bemærkninger angående gennemførelsen af EGFL-budgettet for 2016

I det følgende anføres korte bemærkninger til de vigtigste sektorer om gennemførelsen af EGFL-budgetbevillingerne i 2016 og om anvendelsen af de formålsbestemte indtægter, der var til rådighed i 2016, baseret på tallene i bilag 2, 3-I og 3-II.

3.2.1.Kapitel 05 02: Interventioner på landbrugsmarkederne

3.2.1.1.Indledning

De samlede betalinger for dette kapitel i 2016 beløb sig til 3 154,3 mio. EUR og blev finansieret af de vedtagne bevillinger på 2 673,0 mio. EUR og af formålsbestemte indtægter på 481,3 mio. EUR. Sidstnævnte blev anvendt til at dække udgifterne i sektoren for frugt og grøntsager (nærmere oplysninger herom fremgår af punkt 3.2.1.2). De resterende formålsbestemte indtægter i 2016 beløb sig til 118,7 mio. EUR og blev fremført til 2017. På konti, hvor behovene oversteg budgetbevillingerne, blev de ekstra udgifter dækket ved hjælp af overførsler fra andre budgetkonti. For markedsforanstaltninger, hvor der var et underforbrug af budgetbevillingerne, blev de disponible bevillinger overført til andre budgetkonti med henblik på at dække yderligere udgifter efter behov.

3.2.1.2.Artikel 05 02 08: Frugt og grøntsager

I budgettet for 2016 var der samlet afsat disponible bevillinger på 1 211,8 mio. EUR til dækning af behovene for alle foranstaltninger i denne sektor. Budgetmyndigheden vedtog bevillinger på 611,8 mio. EUR, idet den tog hensyn til de anslåede formålsbestemte indtægter i denne sektor, der beløb sig til 600 mio. EUR. Endvidere blev der overført 79,6 mio. EUR fra andre dele af budgettet. De udgifter, der blev afholdt af medlemsstaterne i 2016, beløb sig til 1 172,7 mio. EUR. Saldoen af de uudnyttede formålsbestemte indtægter på 118,7 mio. EUR blev fremført til regnskabsåret 2017 for at dække behovene i det pågældende år.

3.2.1.3.Artikel 05 02 09: Produkter henhørende under vinsektoren

I budgettet for 2016 var der samlet afsat disponible bevillinger på 1 076 mio. EUR til dækning af behovene for alle foranstaltninger i denne sektor. Underforbruget på 48,9 mio. EUR sammenlignet med det anslåede budgetbehov i 2016 for de nationale støtteprogrammer skyldtes de lavere udgifter, som visse medlemsstater har afholdt til omstrukturering, investering og salgsfremmende foranstaltninger under deres nationale vinprogrammer.

3.2.1.4.Artikel 05 02 10: Salgsfremmende foranstaltninger

Hvad angår medlemsstaternes betalinger til salgsfremmende foranstaltninger, skyldtes underforbruget på 14,4 mio. EUR sammenlignet med det anslåede budgetbehov for 2016 de lavere udgifter, som visse medlemsstater har afholdt til deres salgsfremmende programmer, der er godkendt af Kommissionen, sammenlignet med de udgifter, der var afsat på budgettet for 2016 til disse programmer.

Med hensyn til de direkte betalinger, som Den Europæiske Union har foretaget, forpligtede Kommissionen bevillinger på ca. 18,5 mio. EUR, hvilket var 2,5 mio. EUR mere end det beløb, der var afsat på budgettet for 2016 til disse betalinger.

3.2.1.5.Artikel 05 02 11: Andre vegetabilske produkter/foranstaltninger

For denne budgetartikel var der et overforbrug af bevillinger på 2,6 mio. EUR sammenlignet med det anslåede budgetbehov for 2016 på 239,4 mio. EUR. Dette overforbrug skyldes en mindre ændring i en medlemsstat i løbet af regnskabsåret fra POSEI-programmer, der gør brug af direkte betalinger, til POSEI-programmer, der gør brug af markedsforanstaltninger.

3.2.1.6.Artikel 05 02 12: Mælk og mejeriprodukter

I budgettet for 2016 var der samlet afsat disponible bevillinger på 537,1 mio. EUR til dækning af behovene for alle foranstaltninger i denne sektor. De udgifter, der blev afholdt af medlemsstaterne i 2016, beløb sig til 406,6 mio. EUR. Alle de ordninger, der finansieres under denne artikel, blev ikke udnyttet fuldt ud i forhold til det anslåede behov i budgettet for 2016.

3.2.1.7.Artikel 05 02 15: Svinekød, æg og fjerkrækød, biavl og andre animalske produkter

I budgettet for 2016 var der samlet afsat disponible bevillinger på 64,0 mio. EUR til dækning af behovene for alle foranstaltninger i denne sektor. Medlemsstaternes afholdte udgifter i 2016 beløb sig dog til 140,6 mio. EUR og blev finansieret både af vedtagne bevillinger og af fremførsler af bevillinger på 76,6 mio. EUR fra andre områder af budgettet for 2016.

3.2.2.Kapitel 05 03: Direkte betalinger

Regnskabsåret 2016 var det første år for gennemførelsen af alle ordningerne under den nye struktur for direkte betalinger, der blev besluttet i forbindelse med reformen af den fælles landbrugspolitik i 2013. De samlede betalinger for dette kapitel i budgettet for 2016 beløb sig til 40 984,1 mio. EUR. Dette omfatter et beløb på 395,4 mio. EUR til tilbagebetaling af direkte betalinger til landbrugere i forbindelse med finansdisciplin, som finansieres med 409,8 mio. EUR fremført fra 2015 (nærmere oplysninger herom fremgår af punkt 3.2.2.3). De resterende betalinger, dvs. 40 588,8 mio. EUR, blev finansieret af vedtagne bevillinger på 38 950,6 mio. EUR og af formålsbestemte indtægter på 1 638,2 mio. EUR. Sidstnævnte blev anvendt til at dække udgifterne til grundbetalingsordningen. De uudnyttede vedtagne bevillinger beløb sig til 495,1 mio. EUR, hvilket kan ses i forskellen mellem de vedtagne bevillinger på 38 950,6 mio. EUR, som blev brugt til tilbagebetaling til medlemsstaterne, og de oprindeligt vedtagne bevillinger på 39 445,7 mio. EUR, der er afsat på budgettet for 2016. Disse uudnyttede vedtagne bevillinger blev reduceret ved en overførsel af vedtagne bevillinger på 52,8 mio. EUR til andre dele af EGFL-budgettet. Desuden blev det uudnyttede beløb i krisereserven (441,6 mio. EUR), som blev oprettet ved hjælp af den foreslåede finansdisciplin i 2016, overført til budgetartikel 05 03 09, så beløbet for den reelt anvendte finansdisciplin (433,1 mio. EUR) kunne fremføres til 2017 som tilbagebetaling til de berørte medlemsstater (jf. punkt 3.2.2.3). De resterende formålsbestemte indtægter i 2016 beløb sig til 1 185,3 mio. EUR og blev fremført til 2017. På konti, hvor behovene oversteg de vedtagne budgetbevillinger, blev de ekstra udgifter dækket ved hjælp af overførsler af vedtagne bevillinger fra andre budgetkonti eller af formålsbestemte indtægter. På samme måde blev de disponible bevillinger for direkte betalinger, hvor der var et underforbrug af budgetbevillingerne, overført til andre budgetkonti med henblik på at dække yderligere udgifter efter behov. Der var navnlig overførsler fra diverse andre ordninger for direkte betalinger til dækning af udgifterne til ordningen for små landmænd, der i 2016 var budgetteret med et "p.m.", idet ordningens behov på dette tidspunkt stadig var ukendt.